Михаел Крюгер
Надвесването през прозорците е забранено

Превод от немски: Цвета Софрониева, —

chitanka.info

И последният влак препълнен,

сякаш хората бягат.

Кондукторът моли да му дадат път.

Мерси, казва, мерси, мерси,

пред него вече всички са равни.

Отвън селата търсят простора

и вземат животните със себе си.

С нас пътува един вятър,

тръгнал за огънче.

Мъж стои до отворения прозорец

и пуши. Слуша огромния хор,

който репетира в тъмното неуморно.

Мерси, мерси, благодаря много.

Публикация в кн. „Рисунките на вятъра“, Михаел Крюгер, Изд. „Жанет-45“, Пл., 2007 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.